જાણવામાં આવ્યું છે કે ઘણી એવી યુવતીઓને પોતાના કાળા રંગ ને લીધે ઘણી સમસ્યા તેમજ શરમ નો સામનો કરવો પડતો હોય છે. લોકોએ માત્ર તેનો રંગજ જોયો છે,પણ શું એના મનની ભાવના કે લાગણી જાણવાની કોશિશ કરી છે ક્યારેય? ઘણી વખત આવી યુવતીઓ લગ્ન ના કરી શકવાને લીધે આત્મહત્યા જેવા પગલાં લેતી હોય છે.પહેલાની વાતો તો કઈક જુદીજ હતી પણ આજ કાલ નાં શિક્ષીત લોકો પણ માને છે કે જાણે છે કે ગોરા લોકોજ ટેલેન્ટેડ અને સારા મનના હોય છે. તો શું કાળા લોકો પાસે કોઈ પણ પ્રકારની ભાવના કે ટેલેન્ટ નથી હોતું? તો શું આવા લોકોને બધાની વચ્ચે માન સન્માનથી જીવવાનો કોઈ હક નથી?